Praktisk leilighet med fin beliggenhet og gåavstand til alt man måtte behøve. Bakeriet oppe på hjørnet i Dundas Str. har fantastiske brødvarer og kaffe og er en ny favoritt! Ellers er det også 3 min til en Tesco som har åpent fra tidlig til seint. Leiligheten har god plass, et fint oppholdsrom med tv (og Netflix for hjemmekvelder/de unge i familien), to veldig fine bad - det ene med dusj og det andre med badekar, vaskemaskin med trommel og et praktisk tekjøkken med god kjøleskapsplass, oppvaskmaskin og kokemuligheter. Leiligheten har to gode enkeltsenger i soverommet ut mot gaten, dobbeltsengen i hovedsoverommet er liten/kort og madrassen er veldig hard. Sengen har også en dobbeltdyne, noe som egner seg best for kjærester (og ikke venner eller søsken). Varmtvannstanken er plassert oppe i et skap i det tredje soverommet. Tanken lever sitt eget liv og sukker/lager lyder om natten (ørepropper anbefales for den som sover lett). Leiligheten over denne er også en utleieleilighet og utsjekking nattestid kan forstyrre nattesøvnen (trappeoppgangen har et stort ekko og trappen er smal og ikke ideell for breie, tunge kofferter). Kommunikasjonen med utleier har vært god, og vi er alt i alt glade for vårt opphold. Beliggenheten og de to badene var det beste med denne leiligheten.